CELEX: 31998R0426
Language: ro
Date: 1998-02-23 00:00:00
Title: Regulamentul (CE) nr. 426/98 al Comisiei din 23 februarie 1998 de modificare a anexelor I, II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animalăText cu relevanță pentru SEE.

03/Volumul 23
            
            
               RO
            
            
               Jurnalul Ofícial al Uniunii Europene
            
            
               212
            
         31998R0426
   
               L 053/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 426/98 AL COMISIEI
   
   din 23 februarie 1998
   de modificare a anexelor I, II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (1), astfel cum a fost modificat ultima dată prin Regulamentul (CE) nr. 121/98 al Comisiei (2), în special articolele 6, 7 și 8,
   întrucât, în conformitate cu Regulamentul (CEE) nr. 2377/90, este necesar ca limitele maxime de reziduuri de medicamente de uz veterinar să fie stabilite progresiv pentru toate substanțele farmacologic active utilizate în Comunitate în medicamentele de uz veterinar care urmează să fie administrate animalelor de la care se obțin produse alimentare;
   întrucât limitele maxime de reziduuri nu pot fi stabilite decât după examinarea de către Comitetul pentru medicamentele de uz veterinar a tuturor informațiilor pertinente privind securitatea reziduurilor substanței în cauză pentru consumatorul de alimente de origine animală și impactul reziduurilor asupra prelucrării la scară industrială a produselor alimentare;
   întrucât este necesar ca, în momentul stabilirii limitelor maxime pentru reziduurile de medicamente de uz veterinar prezente în alimentele de origine animală, să se determine speciile de animale la care aceste reziduuri pot fi prezente, nivelurile autorizate pentru fiecare dintre tipurile de carne obținută de la animalul tratat (produse de analizat) și natura reziduului pertinent pentru controlul reziduurilor (tip de reziduu);
   întrucât, conform legislației comunitare în materie, pentru controlul reziduurilor este necesar să fie stabilite limite maxime ale reziduurilor pentru produsele de analizat, și anume ficatul sau rinichii; întrucât ficatul și rinichii sunt adesea extrași din carcasele care fac obiectul unor schimburi internaționale și din această cauză este important, de asemenea, să fie stabilite valori limită pentru țesuturile musculare sau adipoase;
   întrucât, în cazul medicamentelor de uz veterinar ce urmează a fi administrate păsărilor ouătoare, animalelor cu lapte sau albinelor, este de asemenea necesar să fie stabilite valorile limită pentru ouă, lapte sau miere;
   întrucât este necesar ca triclabendazolul să fie inserat în anexa I la Regulamentul (CEE) nr. 2377/90;
   întrucât este necesar ca izofluranul să fie inserat în anexa II la Regulamentul (CEE) nr. 2377/90;
   întrucât, pentru ca studiile științifice să fie duse la bun sfârșit, este necesar ca teflubenzuronul să fie inserat în anexa III la Regulamentul (CEE) nr. 2377/90;
   întrucât este necesar să fie prevăzut un termen de șaizeci de zile înainte de intrarea în vigoare a prezentului regulament pentru a permite statelor membre să procedeze, în conformitate cu dispozițiile prezentului regulament, la toate adaptările necesare în cazul autorizațiilor de introducere pe piață a medicamentelor de uz veterinar în cauză acordate în temeiul Directivei 81/851/CEE a Consiliului (3), astfel cum a fost modificată prin Directiva 93/40/CEE (4);
   întrucât măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,
   ADOPTĂ PREZENTUL REGULAMENT:
   Articolul 1
   Anexele I, II și III la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaizecea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 februarie 1998.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 11, 17.1.1998, p. 11.
   
      (3)  JO L 317, 6.11.1981, p. 1.
   
      (4)  JO L 214, 24.8.1993, p. 31.
   ANEXĂ
   A.   Anexa I se modifică după cum urmează:
   Agenți antiparazitari
   Medicamente cu acțiune asupra endoparaziților
   2.1.3.   Benzimidazoli și probenzimidazoli
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  „Triclabendazol
               
               
                  Sumă de reziduuri extractibile care pot fi oxidate în cetotriclabendazol
               
               
                  Bovine, ovine
               
               
                  100 µg/kg
               
               
                  Mușchi, ficat, rinichi
               
               
                  A nu se administra animalelor de la care se obține lapte pentru consumul uman”
               
            
   B.   Anexa II se modifică după cum urmează:
   2.   Compuși organici
   
      
                  Substanță(e) farmacologic activă(e)
               
               
                  Specii de animale
               
               
                  Alte dispoziții
               
            
                  „Izofluran
               
               
                  Ecvidee
               
               
                  Se utilizează numai ca anestezic”
               
            
   C.   Anexa III se modifică după cum urmează:
   Agenți antiparazitari
   Medicamente cu acțiune asupra ectoparaziților
   2.1.2.   Derivați ai aciluratului
   
      
                  „Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  Teflubenzuron
               
               
                  Teflubenzuron
               
               
                  Salmonide
               
               
                  500 µg/kg
               
               
                  Mușchi și piele în proporție naturală
               
               
                  Valorile provizorii ale LMR expiră la 1.7.1999”